Martti Kalda

Martti Kalda (sündinud 1. oktoobril 1973 Tallinnas) on eesti orientalist ja tõlkija.

Ta on teinud raadiosaateid "Hommikumaa vägevad", "Palveränduri päevaraamat"  "Metamorfoos", "Veel üks maailm", "Valgus tuleb idast"."Martti Kalda: Aasia on väga vägivaldne, aga turistina reisides seda ei näe" ERR menu, 13. juuli 2024

Hariduskäik
Ta lõpetas Tallinna 21. Keskkooli ja asus 1991. aastal õppima Eesti Humanitaarinstituudis Aasia kultuurilugu. Instituudi lõpetas ta kevadel 1999, mil viieminutise vahega kaitses nii bakalaureuse- kui ka magistritöö (magistrantuuri lõpetas cum laude).Veiko Pesur. Martti avastab Orienti. Eesti Päevaleht, 13. veebruar 2003. Veebiversioon, vaadatud 30. jaanuar 2016 Bakalaureusetöö oli vedade kirjandusest ja magistritöö Rigveda mütoloogiast ("Rigveda mütoloogia I-II", juhendaja Andres Herkel, oponent Ülo Valk).Eesti Humanitaarinstituudis kaitstakse 10. ja 11. juunil diplomitöid. Veebiversioon, vaadatud 30. jaanuar 2016 2020 kaitses Martti Kalda Tallinna Ülikoolis doktoritööd "Vana-India ühiskondlik-poliitiliste tekstide käsitlusviise" ja talle omistati filosoofiadoktori kraad.

Töökäik
Kuni 2015. aastani töötas ta Tallinna Ülikooli Eesti humanitaarinstituudi India ja Kesk-Aasia kultuuriloo lektorina. Tema peamised uurimisvaldkonnad on India vanem ajalugu ja kultuur ning sanskriti keel.

Lisaks Tallinna Ülikoolile on ta loenguid pidanud ka Tallinna Rahvaülikoolis, Usuteaduse Instituudis, Eesti Diplomaatide Koolis ja Eesti Kunstiakadeemias.

Alates 2015. aastast on ta töötanud vabakutselisena - teinud saateid Vikerraadios, tõlkinud ning korraldanud reise Aasia riikidesse,

 Tõlkeid ja kirjutisi 
Raamatud

 2023     Hommikumaa vägevad. Läänekaarest Itta. Kuningate ja türannide lood (Tallinn: Avita 2023​)

 2018     Moodne muinasjutt "Printsess ja pühamees" (Tallinn: Tammeraamat 2018)​​

 2017     kogumik „Erakuelu. Eestlaste kloostrikogemusi." (Tallinn: Tammerraamat 2017)​

 2017     novellikogu „Viimsepäeva laupäeva hommikul.“ (Tallinn: Tuum 2017) 

 2015     peatükk „India: pildikesi kultuuripalverännakuilt.“ (teoses „Palverändaja.“ Tammerraamat: Tallinn 2015) 

Tõlked sanskriti keelest

 2025    Kreeka kardina varjust: neli Vana-India näitemängu. (Tartu: Ilmamaa 2025)
 2022    Kuningas Vikramarka elukäik ehk lõvitrooni 32 juttu (Tartu: Kirjastus Ilmamaa 2022)

 2020    Vana-India muinaslugude antoloogia "Naised, šaakalid ja muud inimloomad" (Tartu: Kirjastus Ilmamaa 2020)​​

 2019    Manu pärimus ehk ilmarahva seadmuseõpetus (Tartu: Kirjastus Ilmamaa 2019)

 2016    Amaru. „Amaruśataka ehk Amaru sadakond värssi.“ (Tallinn: TLÜ Kirjastus 2016)​

 2015    Patañjali. „Yogasūtra.“ (Tallinn:TLÜ Kirjastus 2015)​​

 2014   „Jumalate poolt armastatud kuningas Priyadarśin Aśoka raidkirjad.“ (Tallinn: TLÜ Kirjastus 2014)

 2013    Bilhaṇa. „Caurapañcāśikā ehk Armuvarga viiskümmend värssi.” (Tallinn: M. Kalda 2013)
 2012    Bhartṛhari. „Vairāgyaśataka ehk Sada värssi ilmaelust loobumise kiituseks.“ (Tallinn: TLÜ Kirjastus 2012)

 2008    “Valik upanišade.” (“Loomingu” Raamatukogu 7-8/2008)

 2007    “Sinine šaakal. 20 India muinasjuttu.” (Tallinn: Tänapäev 2007)

Tõlked inglise keelest 

 2011     Alain Daniélou. „India ajalugu.“ (Tallinn: Valgus 2011)
 2010     Justin Marozzi. „Timur Lenk. Islami mõõk, maailmavallutaja.“ (Tallinn: Kunst 2010) 
 2008     Abraham Eraly. „Keisrid Paabulinnutroonil. Suurmogulite saaga.“ (Tallinn: Avita 2008)
 2008     Jonathan Clements. “Ying Xheng. Hiina esimene keiser.” (Tallinn: Kunst 2008)
 2006     Christopher Partridge. „Maailma usundid.“ (Tallinn: Eesti Entsüklopeediakirjastus 2006) (džainismi, sikhismi ja zoroastrismi     peatükid) 
 2006     Harold Lamb. „Tšingis-khaan. Kõigi inimeste valitseja.“ (Tallinn: Kunst     2006)

Tõlge soome keelest

 1993     René Gothóni, Māhapañña (Miikael. Niinimäki). “Budistlik sõnastik ja     sümboolika.” (avaldatud osaliselt Eesti Humanitaarinstituudi ajakirjas     “Magellani Pilved”).

Lisaks on Martti Kalda avaldanud arvukalt novelle, mis on leitavad Ilukirjanduse andmebaasist: Martti Kalda | EIA - Eesti Ilukirjanduse Andmebaas

Loenguid
 2001 raadioloengud Tiibeti kultuuriloost (Vikerraadio, "Metamorfoos", toimetaja T. Soots).
 2008–2009 teleloengud India usunditest (ETV, "Ajalik ja ajatu", toimetaja K. Seppel)
 2011–2014 raadioloengud fenomenidest (Vikerraadio, "Veel üks maailm", toimetaja H. Normet-Saarna)
 2015 "Palveränduri päevaraamat" (Vikerraadio, saate toimetaja)
 2017–2025 "Hommikumaa vägevad", saatesari Aasia ajaloo võimuperekondadest VikerraadiosERR-i arhiiv, Hommikumaa vägevad

Tunnustus
2019 Eesti Kultuurkapitali kirjanduse sihtkapitali aastapreemia (mõttekirjanduse tõlkeauhind - Manu pärimus ehk ilmarahva seadmuseõpetus)

Viited

Välislingid

Martti Kalda koduleht
ERR-i arhiiv, Hommikumaa vägevad

Kategooria:Eesti orientalistid
Kategooria:Tallinna Ülikooli õppejõud
Kategooria:Sündinud 1973